Nr. C 20/6 De Europæiske Fællesskabers Tidende 27.1.87 
Forslag til Rådets direktiv om offentlig kontrol af levnedsmidler 
KOM(86) 747 endelig udg. 
(Forelagt Rådet af Kommissionen den 30. december 1986) 
(87/C 20/04) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 100, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Samhandelen med levnedsmidler spiller en fremtrædende 
rolle inden for fællesmarkedet; 
i alle medlemsstater tilstræbes det at beskytte forbruger­
nes sundhed og økonomiske interesser ved passende 
levnedsmiddelkontrol; 
forskellene mellem medlemsstaternes lovgivninger om en 
sådan kontrol kan imidlertid medføre hindringer for de 
frie varebevægelser; 
det er derfor nødvendigt at tilnærme disse lovgivninger 
indbyrdes; 
indledningsvis bør de generelle principper for kontrollens 
gennemførelse harmoniseres; 
senere kan der om nødvendigt fastsættes særlige bestem­
melser til supplering af de generelle principper; 
materialer og genstande, bestemt til at komme i berøring 
med levnedsmidler, bør kontrolleres samtidigt med disse; 
levnedsmidler, der er bestemt til forsendelse til andre 
medlemsstater, bør kontrolleres på samme måde som lev­
nedsmidler, der er bestemt til markedsføring i den pro­
ducerende medlemsstat; 
kontrollen bør foretages regelmæssigt, for at den kan 
blive effektiv; den bør ikke underkastes begrænsninger 
med hensyn til emne, studium eller tidspunkt, hvor den 
bør foretages, og den bør gennemføres på den mest ef­
fektive måde; 
det er nødvendigt at de personer, der gennemfører kon­
trollen, har fornødne beføjelser; selv om det ikke bør tillades virksomhederne at modsætte 
sig kontrollen, er det dog nødvendigt at beskytte deres 
legitime rettigheder, bl.a. produktionshemmeligheden og 
klageretten; 
1 
de myndigheder, der varetager levnedsmiddelkontrollen, 
kan være forskellige fra en medlemsstat til en anden; der 
bør derfor offentliggøres en fortegnelse over de pågæl­
dende myndigheder i de enkelte medlemsstater med an­
givelse af deres kompetenceområde, og over de laborato­
rier, der er bemyndigede til at gennemføre analyser i for­
bindelse med nævnte kontrol; 
den offentlige kontrol bør have en præventiv frem for en 
repressiv værdi; det er derfor hensigtsmæssigt, at der på 
nationalt plan udarbejdes programmer for den planlagte 
kontrol; Kommissionen bør holdes underrettet om ind­
holdet af disse programmer og deres resultater; 
medlemsstaterne bør have en vis frihed, hvad angår de 
praktiske midler til kontrollens gennemførelse, således at 
der ikke gribes ind i kontrolordninger, der har bevist de­
res egnethed, og som er tilpassede de særlige forhold i de 
enkelte medlemsstater — 
UDSTEDT FØLGENDE DIREKTIV: 
Artikel 1 
1. Ved dette direktiv fastlægges de generelle princip­
per for gennemførelsen af offentlig kontrol af levneds­
midler. 
2. I dette direktiv forstås ved »offentlig kontrol af 
levnedsmidler«, i det følgende benævnt »kontrol«, myn­
dighedernes kontrol af, at 
— levnedsmidler, 
— materialer og genstande, bestemt til at komme i berø­
ring med levnedsmidler, 
er i overensstemmelse med de bestemmelser, hvis formål 
er at forebygge risici for den offentlige sundhed eller svig 
i forbindelse med mærkning og præsentation. 
3. Dette direktiv berører ikke anvendelsen af bestem­
melser, der er fastsat inden for mere specifikke EF-rets-
forskrifter. 
4. Dette direktiv finder ikke anvendelse på metrolo­
gisk kontrol. 
27.1. 87 De Europæiske Fællesskabers Tidende Nr. C 20/7 
Artikel 2 
1. Medlemsstaterne træffer de fornødne foranstaltnin­
ger til at sikre, at kontrollen gennemføres efter dette di­
rektiv. 
2. Medlemsstaterne drager omsorg for, at produkter, 
der er bestemt til forsendelse til andre medlemsstater, 
kontrolleres på samme måde som produkter, der er be­
stemt til markedsføring på deres eget område. 
Artikel 3 
1. Kontrollen gennemføres 
a) regelmæssigt; 
b) ved mistanke om, at de gældende bestemmelser ikke 
er overholdt. 
2. Kontrollen omfatter alle stadier i produktion, fabri­
kation, import til Fællesskabet, behandling, oplagring, 
transport, distribution og handel. 
Den pågældende myndighed skal i det enkelte tilfælde 
blandt de i første afsnit nævnte stadier vælge det, som er 
mest velegnet i betragtning af den påtænkte undersø­
gelse. Den træffer de fornødne foranstaltninger med 
henblik på en hurtig gennemførelse af kontrollen. 
Artikel 4 
Kontrollen gennemføres efter artikel 5 til 8 og afhængigt 
af den påtænkte undersøgelse, idet den udøves under en 
eller flere af nedenstående former: 
1. inspektion, 
2. prøveudtagning og analyse, 
3. undersøgelse af personale, 
4. undersøgelse af skriftligt og informationsteknologisk 
dokumentationsmateriale, 
5. undersøgelse af de kontrolsystemer, som virksomhe­
den eventuelt har etableret. 
Artikel 5 
1. Følgende underkastes inspektion: 
a) områder, lokaler, kontorer, installationer, transport­
midler, udstyr og materiel, for så vidt angår nævntes 
tilstand og anvendelse på de i artikel 3, stk. 2, om­
handlede forskellige stadier; 
b) råvarer, ingredienser, tilsætningsstoffer og teknologi­
ske hjælpestoffer, der anvendes til fremstilling af lev­
nedsmidler; 
c) halvfabrikata; 
d) færdigvarer; 
e) rengørings- og vedligeholdelsesmidler; 
f) fremgangsmåder ved fremstilling eller behandling af 
levnedsmidler; 
g) mærkning og præsentation af levnedsmidler. 2. Den i stk. 1 omhandlede kontrolvirksomhed kan ef­
ter behov suppleres med 
— høring af virksomhedens ansvarlige og personalet, 
— aflæsning af de værdier, der er registreret af de af 
virksomheden installerede måleinstrumenter. 
Artikel 6 
1. Der kan udtages prøver af de i artikel 5, stk. 1, litra 
b) til e), omhandlede produkter med henblik på analyse. 
2. Analyserne foretages af offentlige laboratorier eller 
laboratorier, der er godkendt af myndighederne. 
Artikel 7 
Personaleundersøgelsen omfatter personer, der under 
udøvelse af deres erhverv direkte eller indirekte kommer 
i kontakt med levnedsmidlerne på de varer og stoffer, 
som omhandles i artikel 5, stk. 1, litra b) til e). 
Undersøgelsen har til formål at kontrollere, at normerne 
vedrørende personlig hygiejne og påklædning er over­
holdt. Undersøgelsen sker uafhængigt af lægeundersø­
gelser. 
Artikel 8 
1. De personer, der gennemfører kontrollen, kan gøre 
sig bekendt med det skriftlige og informationsteknologi­
ske dokumentationsmateriale, som fysiske og juridiske 
personer ligger inde med på de forskellige stadier som 
omhandles i artikel 3, stk. 2. Skriftligt og informations­
teknologisk dokumentationsmateriale vedrørende fabri-
kationsprocesser underkastes dog ikke en sådan undersø­
gelse. s 
2. De personer, der gennemfører kontrollen, kan også 
tage kopier eller ekstraktudskrifter af det skriftlige og in­
formationsteknologiske dokumentationsmateriale, der er 
genstand for deres undersøgelse. 
Artikel 9 
1. Medlemsstaterne sikrer de personer, der gennemfø­
rer kontrollen, ret til at gennemføre den i artikel 5 til 8 
omhandlede virksomhed. 
2. Medlemsstaterne foreskriver, at de berørte fysiske 
og juridiske personer er forpligtede til at underkaste sig 
den kontrol, som gennemføres til dette direktiv, og bistå 
de personer, der gennemfører kontrollen, i udøvelsen af 
deres virksomhed. 
Artikel 10 
1. Medlemsstaterne træffer de nødvendige foranstalt­
ninger for at sikre, at de fysiske og juridiske personer, 
der er berørt af kontrollen, har ret til klage med henblik 
på annullering eller ændring af de foranstaltninger, der 
er truffet af den pågældende myndighed, som følge af 
kontrollen. 
Nr. C 20/8 De Europæiske Fællesskabers Tidende 27.1. 87 
2. Medlemsstaterne foreskriver, at de personer, der 
gennemfører kontrollen, er undergivet tjenstlig tavsheds­
pligt. 
Artikel 11 
1. Medlemsstaternes kompetente myndigheder udar­
bejder hvert år et program for prøveudtagning med fast­
sættelse af mindsteantallet af prøver for hver levnedsmid­
delkategori. Antallet fastlægges efter kategoriernes be­
tydning. 
Medlemsstaterne meddeler Kommissionen programmet. 
2. Medlemsstaterne meddeler hvert år inden den 
1. maj Kommissionen oplysninger om gennemførelsen af 
det i stk. 1 omhandlede program, antallet af kontroltil­
fælde og antallet af overtrædelser. 
Artikel 12 
Hver medlemsstat meddeler Kommissionen 
— fortegnelsen over de kompetente myndigheder og de­
res territoriale kontrolområde; — fortegnelsen over de offentlige laboratorier eller 
laboratorier godkendt af myndighederne, som fore­
tager analyserne i forbindelse med kontrollen. 
Disse fortegnelser offentliggøres i De Europæiske Fælles­
skabers Tidende, serie C. 
Artikel 13 
Medlemsstaterne sætter senest [tolv måneder efter 
meddelelsen af dette direktiv] de nødvendige love og ad­
ministrative bestemmelser i kraft for at efterkomme dette 
direktiv [24 måneder efter dets meddelelse]. De under­
retter straks Kommissionen herom. 
Artikel 14 
Dette direktiv er rettet til medlemsstaterne.